en en en hy hy hy hy hy hy en en es en en hy hy hy hy hy hy hy en en en it en en it en en en en es hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy en hy hy hy en hy hy hy ca hbs_lat en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy
Armenian Language and Culture | Armenian Communities | Calouste Gulbenkian Foundation
Don't have a MyGulbenkian account?
Let us help you find what you need:
Նպաստել Սփիւռքի մէջ հայերէնի՝ յատկապէս արեւմտահայերէնի եւ հայ մշակոյթի զարգացումին ու կենսունակութեան։
Ըստ UNESCO-ի, արեւմտահայերէնը վտանգուած է եւ անհետանալու սպառնալիքին տակ պիտի գտնուի, եթէ զայն զարգացնելու ուղղուած լուրջ նախաձեռնութիւններ չըլլան։ Ներկայ սերունդը հաւանաբար վերջինը ըլլայ որ կարենայ կասեցնել կամ շրջել լեզուի կորուստի ընթացքը, լեզուի մը, որ դեռ կէս դար առաջ հայ մշակոյթի եւ ինքնութեան հիմնական յենասիւներէն մէկն էր։
Հայկական Բաժանմունքը շօշափելի ներդրումներ կ՚ընէ արեւմտահայերէնի եւ արեւմտահայ մշակոյթի կենսունակութիւնը ապահովող ծրագիրներու մէջ: Այս նախաձեռնութիւնները բնականաբար կ՚ենթադրեն գործունէութեան բազմազանութիւն եւ բազմակողմանի մօտեցումներու կիրարկում: Աշխատիլ լեզուի կենսունակութեան ուղղութեամբ աշխատիլ կը նշանակէ ուսանողներու, ուսուցիչներու, դպրոցներու, ստեղծագործողներու, մտաւորականներու, թեքնաբանական ծրագրաւորողներու, հեղինակներու եւ հրատարակիչներու հետ։
Բաժանմունքին հովանաւորած նախաձեռնութիւններուն մաս կը կազմեն լեզուի դասաւանդումի ծրագիրները՝ բոլոր տարիքներու համար, մշակութային արտադրութեան եւ ստեղծագործութեան սատարող ծրագիրները, ինչպէս նաեւ Սփիւռքի վերաբերեալ ուսումնասիրութիւններն ու հետազօտութիւնները։ Նպաստներ կը յատկացուին մանուկներու նուիրուած յատուկ ծրագիրներու եւ Միջին Արեւելքի, Եւրոպայի, եւ Ամերիկայի հայկական դպրոցներուն: Բաժանմունքին մօտեցումը չի սահմանափակուիր լեզուի պահպանումի ուղղութեամբ աշխատելով, այլեւ կը կեդրոնանայ անոր երկարաժամկէտ կենսունակութեան վրայ:
Այս բնագաւառին մէջ Բաժանմունքին գործունէութիւնը կ՚ընդգրկէ՝
Օժանդակել Սփիւռքի հայկական դպրոցներուն։
Հովանաւորել հայալեզու հարուստ գրաւոր ժառանգութեան թուայնացումի աշխատանքներ։
Հովանաւորել մանուկներու եւ երիտասարդներու համար լեզուի ամառնային ճամբարներ, ինչպէս նաեւ չափահասներու համար նախատեսուած լեզուի դասընթացքներ։
Քաջալերել ոլորտին մէջ բարեփոխումներ բերող նորարար կրթական գործիքներու ու նիւթերու ստեղծումին։
Հովանաւորել հայալեզու եւ հայութեան վերաբերող գիրքեր, պարբերականներ, թերթեր, թէ՛ տպագիր, թէ՛ թուային. կայքէջեր, ձայնային ծրագիրներ եւ այլ հաղորդումներ, ներառեալ կարեւոր աշխատութիւններու հայերէն թարգմանութիւններ կեանքի կոչող նախագիծեր։
Օժանդակել լեզուի ուսուցման եւ գործածութեան թեքնաբանական գործիքներու ստեղծումին, ներառեալ ուղղագրիչներու, առցանց բառարաններու, հեռաձայններու յաւելուածներու եւ այլոց։
Հովանաւորել հայկական ժամանակակից մշակութային նախագիծեր՝ յատկապէս արեւմտահայերէնով։
Քաջալերել հայկական ժամանակակից խնդիրներու եւ Սփիւռքեան նիւթերու վերաբերեալ հետազօտութիւններ։
Այս նախաձեռնութիւնները կ՚իրականացուին հայկական կրթական ու մշակութային կազմակերպութիւններու, համալսարաններու, դպրոցներու հոգաբարձու մարմիններու, աշակերտներու, ուսուցիչներու, մտաւորականներու, հրատարակչատուներու, մասնագէտ թեքնաբաններու եւ եկեղեցական կառոյցներու հետ համագործակցութեամբ։
Վերջին թարմացում՝ 29 Հունիսի 2022
e-mail address for newsletter subscription
Av. de Berna, 45A, 1067-001 Lisboa
+351 217 823 000
Գաղտնիութեան եւ թխուկներու քաղաքականութիւն
©2022 Calouste Gulbenkian Foundation – Իրաւունքները պաշտպանուած են
Գալուստ Կիւլպէնկեան Հիմնարկութիւնը թխուկներ կ՚օգտագործէ բարելաւելու համացանցային նաւարկութեան փորձառութիւնը, ապահովութիւնը եւ կայքէջին կատարողականութիւնը։ Հիմնարկութիւնը կրնայ թխուկներ գործածել նաեւ տեղեկութիւն բաժնելու ընկերային ցանցերու վրայ եւ ձեր հետաքրքրութիւններուն համապատասխանող հաղորդագրութիւններ եւ ծանուցումներ ցոյց տալու համար, թէ՛ Հիմնարկութեան կայքէջին մէջ թէ՛ այլ կայքէջերու մէջ։
Այս թխուկները կը գործածուին ձեր փորձառութիւնը բարելաւելու, ապահովութեան եւ կայքէջին կատարողականութեան համար, թոյլ տալով որ կայքէջին հիմնական հնարաւորութիւններէն կարենաք օգտուիլ։ Հետեւաբար անոնք միշտ արտօնուած են։ Սոյն թխուներուն տեսակին մաս կը կազմեն այն թխուկները որոնք կը յիշեն ձեր կայքէջ այցելութիւնը միայն մէկ նիստի համար։
Այս թխուկները տեղեկութիւն կը հաւաքեն կայքէջին գործածութեան մասին՝ առկայ ծառայութիւնները բարելաւելու եւ կայքէջին աշխատանքը գնահատելու համար: Այս թխուկներէն քանի մը հատը կրնան գործածուիլ կայքին տարբեր էջերը եւ կատարողականութիւնը փորձարկելու համար՝ գնահատելով Օգտագործողներուն հակազդեցութիւնը: Այս թխուկները կրնան ըլլալ մերը եւ/կամ կրնան պատկանիլ երրորդ կողմերու:
Ծանուցում, գովազդ եւ ընկերային ցանցերու թխուկներ
Այս թխուկները երրորդ կողմի թխուկներ են, որոնք թոյլ կու տան կապուիլ ընկերային ցանցերու եւ հոն բաժնել մեր կայքէջին մէջ գտնուող լսատեսողական նիւթերը: Այս թխուկներէն որոշներ մեզի կ՚օգնեն մեր կայքէջէն դուրս գովազդը յարմարեցնելու օգտագործողներուն հետաքրքրութիւններուն: Այս թխուկները չեղարկելը կը նշանակէ որ կարելի պիտի չըլլայ մեր բովանդակութիւնը ուղղակիօրէն բաժնել որեւէ ընկերային ցանցի վրայ։
ԸՆՏՐԵԼ ԲՈԼՈՐԸ ԸՆԴՈՒՆԻԼ ՊԱՀԵԼ ԸՆՏՐՈՒԹԻՒՆԸ
Թխուկներու եւ անձնական տուեալներու գործածութեան վերաբերեալ յաւելեալ տեղեկութիւն ստանալու համար կարդալ Գաղտնիութեան եւ թխուկներու Քաղաքականութիւն. նիւթը։ Թխուկներու գործածութիւնը կրնաք կարգաւորել որեւէ ժամանակ՝ հետեւելով էջին վարի մասը նշուած յղումին։